《独漉篇》
元代·郭翼

求禄求禄，清白不浊。清白尚可，贪污杀我。明明日月，丽乎太清。

明君当宁，明臣在廷。赏不虚功，刑必当罚。孰将溷溷，我宁察察。

濯乎不洿，皭乎不缁。暮夜之金，弗替于怀。幸甚至哉，歌以言志。

作者简介：（1305—1364）元昆山人，字羲仲，号东郭生，又号野翁。少从卫培学，工诗，尤精于《易》。以豪杰自负。尝献策张士诚，不用，归耕娄上。老得训导官，与时忤，偃蹇以终。有《雪履斋笔记》、《林外野言》。